Vestre Landsret har frifundet en 19-årig mand for brandstiftelse mod et klubhus tilhørende rockergruppen Devil's Choice i Vejgård. I byretten blev han idømt 1,5 års fængsel, heri indgik en straf fra en anden dom. Den 19-årige er kendt for at være en del af Aalborgs bandemiljø og medlem af indvandrerbanden WDC (We Don't Care). Ildspåsættelsen fandt sted 22. september 2010, hvor den tiltalte sammen med flere uidentificerede mænd skal have sat ild på klubhuset ved at hælde benzin ud over hoveddøren og derefter kaste en molotovcocktail mod døren. Den 19-åriges DNA blev fundet på en colaflaske med benzin. Han forklarede dog i retten, at han havde drukket af flasken, og at den tilhørte ham, men at han havde lånt den ud til en ven. Han nægtede dermed også at have kastet flasken, men forklarede at det var en af hans kammerater, der havde gjort det. Og Vestre Landsret fandt det altså ikke bevist, at det var den 19-årige, der stod bagildspåsættelsen, hvorfor han blev frifundet. Dog stemte en af landsretsdommerne for en stadfæstelse af byrettens dom. Den 19-årige er ikke ukendt af retssystemet. Han har blandt andet flere voldsdomme bag sig.
En 19-årig mand med tilknytnings til bandemiljøet i Aalborg er frifundet for brandstiftelse mod et rockerklubhus.